CONSILIUL LOCAL AL MUNICIPIULUI SATU MARE

POLIŢIA LOCALĂ

**FIŞA POSTULUI**

**Informatii generale privind postul**

**Denumirea postului** : POLIŢIST LOCAL

**Nivelul postului** : EXECUŢIE

**Scopul principal al postului** – **activităţi în domeniul disciplinei în construcţii şi al afişajului stradal**

**Secundar –** ordine publică, control comercial, protecția mediului și evidența persoanelor

**Conditii specifice pentru ocuparea postului**

**Studii de specialitate**: studii universitare de licenţă absolvite cu diplomă de licenţă sau echivalentă în științe inginerești specializarea construcții civile, industriale și agricole;

**Perfectionari** (specializări):

**Cunoştinţe de operare/programare pe calculator** (necesitate şi nivel):

**Limbi străine** (necesitate şi grad de cunoaştere)

**Abilitaţi, calităţi şi aptitudini necesare** :

-gândire logică, capacitate de analiză şi sinteză, o bună capacitate de comunicare;   
-capacitatea de a prelucra informaţiile, de a le interpreta si de a le valorifica;

-corectitudine, seriozitate, atitudine principială în relaţiile cu oamenii;   
 **Cerinţe specifice**- confidenţialitate, rezistenţă la stress și la efort prelungit

**Atribuţii principale:**

1. efectuează controale pentru identificarea lucrărilor de construcţii executate fără autorizaţie de construire sau desfiinţare, după caz, inclusiv a construcţiilor cu caracter provizoriu;
2. efectuează controale pentru identificarea persoanelor care nu respectă autorizaţia de executare a lucrărilor de reparaţii ale părţii carosabile şi pietonale;
3. verifică respectarea normelor legale privind afişajul publicitar, afişajul electoral şi orice altă formă de afişaj/reclamă, inclusiv cele referitoare la amplasarea firmei la locul de desfăşurare a activităţii economice;
4. participă la acţiunile de demolare/ dezmembrare/ dinamitare a construcţiilor efectuate fără autorizaţie pe domeniul public sau privat al unităţii/subdiviziunii administrativ-teritoriale ori pe spaţii aflate în administrarea autorităţilor administraţiei publice locale sau a altor instituţii/servicii publice de interes local, prin asigurarea protecţiei perimetrului şi a libertăţii de acţiune a personalului care participă la aceste operaţiuni specifice;
5. constată, după caz, conform atribuţiilor stabilite prin lege, contravenţiile privind disciplina în domeniul autorizării executării lucrărilor în construcţii şi înaintează procesele-verbale de constatare a contravenţiilor, în vederea aplicării sancţiunii, şefului compartimentului de specialitate care coordonează activitatea de amenajare a teritoriului şi de urbanism sau, după caz, preşedintelui consiliului judeţean, primarului unităţii administrativ-teritoriale ori al sectorului municipiului Bucureşti în a cărui rază de competenţă s-a săvârşit contravenţia sau persoanei împuternicite de aceştia;
6. verifică executarea de către proprietar a lucrărilor de întreţinere, reparaţii sau înlocuire a elementelor de construcţii şi instalaţii aflate în folosinţa exclusivă a acestuia, dacă acestea sunt de natură să aducă prejudicii celorlalţi proprietari;
7. verifică întreţinerea în stare corespunzătoare a imobilelor deţinute cu orice titlu  - reparaţii şi zugrăvire a părţilor exterioare ale clădirilor, înlocuirea jgheaburilor, burlanelor uzate, ţiglelor şi a geamurilor sparte şi a panourilor publicitare uzate de către persoanele fizice sau juridice;
8. verifică marcarea şi izolarea imediată a zonei expuse, de către proprietarul construcţiei, persoană fizică sau juridică, care, ca urmare a gradului de degradare al acesteia (desprinderi de elemente constructive, părţi din faţadă sau acoperiş) afectează spaţiul public;
9. verifică existența autorizației eliberată de către Primărie pentru executarea de lucrări de orice natură în carosabil, trotuare, zone verzi, de către persoanele fizice sau juridice;
10. verifică respectarea normelor legale cu privire la amplasarea afișelor, bannerelor, panourilor publicitare și a tuturor mijloacelor de publicitate în localităţi, inclusiv în zona drumurilor publice, în vederea asigurării condiţiilor pentru un cadru construit coerent, armonios, sigur şi sănătos, pentru protecţia valorilor mediului natural şi antropic, pentru prezervarea calităţii peisajului şi a cerinţelor privind asigurarea calităţii în construcţii;
11. urmărește respectarea disciplinei în domeniul urbanismului şi al autorizării executării lucrărilor pentru amplasarea mijloacelor de publicitate pe raza teritorială a municipiului Satu Mare;
12. verifică și soluționează, în condițiile legii, petițiile primite în legătură cu executărea lucrărilor de construcții și cu amplasarea mijloacelor de publicitate cu încălcarea normelor legale;
13. acționează pentru respectarea normelor legale privind desfășurarea comerțului stradal și a activităților comerciale, respectiv a condițiilor și a locurilor stabilite de autoritățile administrației publice locale;
14. constată contravenții și aplică sancțiuni pentru încălcarea normelor legale specifice realizării atribuțiilor prevăzute la pct.6-13, stabilite în sarcina autorităților administrației publice locale.
15. îndeplinește și atribuțiile prevăzute de lege pentru polițiștii locali în domeniul ordinii și liniștii publice și evidența persoanelor;